====Van Madeira na die Kaap Verdiese Eilande==== Die 17de Junie bereik hulle 28°14'N en kry hier die (noordoostelike) passaatwind. Die 18de Junie seil hulle 120 seemyl in een dag. Op 26°N neem die Wassenaar en Ysselmonde wat op pad was Guinea toe, afskeid van die vloot. Die 21ste gaan hulle oor die Kreefskeerkring en bereik hulle 22°N. Op 22 Junie verander hulle koers van suid-ten-weste na suid en ondervind daagliks stormweer. Hulle bereik die 24ste 16°58' N en ondervind rowwe see en swaar hitte vir dae aaneen.